Պինգվին Պորորո (մուլտֆիլմ)

«Պինգվին Պորորո» (հանգըլ՝ 뽀롱뽀롱 뽀로로, անգլ.՝ Pororo the Little Penguin), հարավկորեական համակարգչային անիմացիոն սերիալ։ Մուլտսերիալի առաջին սեզոնը հեռարձակվել է 2003 թվականին։
Մուլտֆիլմը նաև լայն տարածում է գտել աշխարհում։ 2010 թվականին մուլտֆիլմը առաջին անգամ հեռարձակվել է Ռուսաստանի Դաշնությունում։ Բացի այդ, մուլտսերիալը թարգմանվել է 30 լեզուներով (այդ թվում՝ անգլերեն, նիդերլանդերեն, ֆրանսերեն
, ռուսերեն, ճապոներեն և այլն)։


== Սյուժե ==
Սերիալի գործողությունները զարգանում են Պորորոյի և նրա ընկերների շուրջը, ովքեր ապրում են ձյունով պատված գյուղում և հաճախ են կանգնում խնդիրների առաջ։ Յուրաքանչյուր դրվագում տիրապետում են բարոյական և պրակտիկ դասերի։ Ինչ որ տեղ, հեռու-հեռու մի վայրում, որի մասին մարդիկ նույնիսկ չեն լսել, կա անտառ, որն ամբողջովին ծածկված է ձյունով ու սառույցով։ Այդ անտառի ամենա խորքում թաքնված է մի գյուղակ, որում ապրում են փոքրիկ կենդանիներ։ Արևն այնտեղ ամենից լավ է շողում, իսկ քամին այնքան էլ սառը չէ։ Գյուղի բնակիչները շատ հետաքրքրասեր և չարաճճի պինգվին Պորորոն, բարեհոգի սպիտակ արջ Պոբին, խելացի և հետաքրքրասեր խարտյաշ աղվեսիկ Էդդին, ամաչկոտ և համեստ փոքրիկ կուղբ Լուպին և Կրոնգն են, Պորորոյի փոքրիկ ընկերը։ Նրանք բոլորն ունեն շատ տարբեր բնավորություններ և հետաքրքրություններ։ Երբեմն կենդանիները վիճում են, բայց սովորաբար նրանք միասին ուրախ են անցկացնում ժամանակը։ Իսկ կարևորը, նրանք բոլորը հոգ են տանում իրենց ընկերության համար և միշտ ուրախ են օգնել միմյանց։


== Կերպարներ ==


=== Գլխավոր հերոսներ ===
Պորորոն մի պինգվին է, ով սերիալի գլխավոր հերոսն է։ Իր չարաճճիության պատճառով նա հաճախ իր ընկերների հետ տարբեր արկածների մեջ է ընկնում` փորձելով թռչել և օյիններ խաղալ իր ընկերների գլխին։ Պորորոն ապրում էր սոճուց պատրաստված տան մեջ, դինոզավր Կրոնգի հետ։ Առաջին եթերաշրջանում միայն օդաչուի գլխարկ էր դնում։ Երրորդ եթերաշրջանից սկսած նա ինչպես բոլոր հերոսները` հագնում է կոստյում։
Կրոնգը դինոզավր է (արտաքինով նման է կոկորդիլոսի), ով ապրում է Պորորոյի հետ։ Նա, որպես կանոն, Պորորոյի հետ միասին միշտ ընկնում է փորձանքի մեջ։ Առաջին եթերաշրջանում նա չի կարողանում խոսել (նա միայն կարողանում էր արտասանել իր անունը), բայց հետագա եթերաշրջաններում նա կարողանում էր ասել Պորորոյի անունը և մի քանի պարզ բառեր։ Հաճախ ընկնում է տարօրինակ իրավիճակների մեջ։ Հետաքրքիր է, որ միայն նրան են իրական երազներ երևում։ Երրորդ եթերաշրջանում հագած է այնպիսի կոստյում, ինչպիսին Պորորոյինն է, բայց` մի քիչ վառ։
Էդդին աղվեսիկ-գյուտարար է, ով սիրում է փորձեր անել։ Հաճախ չարաճճիություններ է անում։ Նա սիրունիկ պոչիկ ունի։ Նրա հայտնագործություններից են ռոբոտները, գնացքները, մեքենաները, թռչող սարքեր։ Հիմնականում, այդ հայտնագործությունները ճիշտ չեն աշխատում և ստեղծում են տարբեր խնդիրներ նրանց համար, ով ներքաշված է նրա փորձերի մեջ։ Երրորդ եթերաշրջանում նա հագած է վարպետի զգեստ, իսկ անցյալում նա առանց հագուստի էր, ինչպես Պորորոն, Կրոնգը, Լուպին։ Երկրորդ եթերաշրջանում, ինչպես բոլոր հերոսները, նրա մոտ հայտնվում են աչքերի նոր պատկերներ, բայց մնում են նաև հները։
Պոբին բևեռային արջ է։ Պոբին բոլոր կերպարներից ամենամեծն է և շատ մեղմ բնավորություն ունի։ Նա հետաքրքրվում է ձկնորսությամբ և  լուսանկարչությամբ։ Առաջին եթերաշրջանում նա առանց հագուստի էր, երկրորդ եթերաշրջանում հագնում է մի կոմբենիզոն, իսկ երրորդ եթերաշրջանում նա հագած է արջի թաթի պատկերով շապիկ և ժամանակակից ջինս։
Լուպին կուղբ է։ Կարողանում է լավ պատրաստել։ Չորրորդ եթերաշրջանի սերիաներից մեկում, պատրաստելու կարողությունը փոխարինում է սպորտային հմտություններով, որից հետո նմանվում է Պետտիին։ Առաջին և երկրորդ եթերաշրջաններում առանց հագուստի էր։ Երրորդ եթերաշրջանից վարդագույն զգեստ է հագած։


=== Երկրորդական անդամներ ===
Պետտին պինգվին է։ Հայտնվում է երկրորդ եթերշրջանից։ Պետտին շատ վատ է ուտելիք պատրաստում, բայց սպորտի ոլորտում գերազանցում է բոլորին։ Մի քանի սերիաներում նրան այցելում է Կանաչ վիշապը։ Նա սարսափելի վախենում է սարդերից։ Պետտին ապրում է մի տան մեջ, որը պատրաստվել է նրա ընկերների կողմից։
Հարրին կոլիբրի է։ Հայտնվում է երկրորդ եթերաշրջանից։ Հարրին ցանկանում էր լինել ամառային կղզիներում, բայց սխալմամբ եկել է Պորորոյի և նրա ընկերների մոտ։ Հարրին սիրում է երգել, բայց նրա երգը սովորաբար դուր չի գալիս նրա ընկերներին։ Նա ապրում է մի փոքրիկ տան մեջ, որը գտնվում է Պոբիի տանը։
Պոպո և Պիպի մեդուզանման այլմոլորակայիններ, ովքեր հաճախ միասին ճախրում են։ Պիպին մանուշակագույն է և քույրն է, իսկ Պոպոն` կապույտ, և նա եղբայրն է։ Նրանք ապրում են մեծ թռչող ափսեում։ Նրանք եկել են Պիպո մոլորակից երրորդ եթերաշրջանում։ Եվ «Նվեր Լուպիին» սերիայում թռչում են տուն, որտեղ ապրում են այլ գույների ու չափերի մեդուզաներ։
Ռոդին երկաթյա ռոբոտ է, պատրաստված Էդդիի կողմից։ Հայտնվում է երրորդ եթերաշրջանից։ Չի կարողանում ուտել և խմել, ինչի պատճառով չի կարողանում միանգամից ընդհանուր հետաքրքրություններ գտնել կենդանիների հետ։ Արտաքինից հիշեցնում է կատու կամ աղվես։
Տոնգ-Տոնգը վիշապ կախարդ է։ Ապրում է հեռու հրաբխի մեջ, որը գտնվում է բարեխառն կլիմայական գոտում։ Նա կախարդական ուժ ունի, և շատ հաճախ նրա կախարդանքը տհաճ հետևանքներ է ունենում Պորորոյի և նրա ընկերների համար։ Նա կարող է կախարդանքի շնորհիվ փոխակերպվել մեծ վիշապի, որպեսզի թռչի մեծ տարածություններ, բայց հաճախ դժվարություններ է ունենում վայրէջք կատարելիս։ Առաջին անգամ Պորորոն և Կրոնգը նրա մոտ են եկել անսպասելիորեն և Կրոնգը գողացել է Տոնգ-Տոնգի խնձորը։ Հեքիաթում կախարդ է (բարի և չեզոք)։
Տուտուն խոսացող կարմիր մեքենա է։ Հայտնվում է չորրորդ եթերաշրջանից։ Ըստ պատմության` Տուտուին պատրաստել է ծեր գիտնականը։ Տուտուն գնացել էր աշխարհը տեսնելու և մոլորվել էր, ընկել Պորորոյի և նրա ընկերների սառցե կղզին։
Նյաուն չարաճճի կատու է։ Հայտնվում է երրորդ եթերաշրջանում և ապրում է Տոնգ-Տոնգի տանը, հետո տեղափոխվում է Պետտի մոտ։


== Հետաքրքիր փաստեր ==
Disney ստուդիան ցանկանում էր ձեռք բերել մուլտսերալի իրավունքը, սակայն մերժում է ստացել։
Խոսակցություններ կան այն մասին, որ Պորորոն դիտարկվում է որպես 2018 թվականի Ձմեռային օլիմպիական խաղերի թալիսմանի թեկնածու։


== Ծանոթագրություններ ==